PLA PER A L'OBTENCIÓ DE LA CAPACITACIÓ DOCENT EN VALENCIÀ DELS ESTUDIANTS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1546)
  + [Valencià](/va/acuerdo/1546)






Selector de idioma

Leer

* [Español](/es/acuerdo/1546)
* [Valencià](/va/acuerdo/1546)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PLA PER A L'OBTENCIÓ DE LA CAPACITACIÓ DOCENT EN VALENCIÀ DELS ESTUDIANTS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==============================================================================================================================================================

Secretaria General

Butlletí Oficial Universitat d'Alacant





PLA PER A L'OBTENCIÓ DE LA CAPACITACIÓ DOCENT EN VALENCIÀ DELS ESTUDIANTS DE LA UNIVERSITAT D'ALACANT

Data d'aprovació
:   30/06/2010

Data de publicació
:   06/07/2010

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1546.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1546)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1546)
  + [Compartir acuerdo en 

    X](https://twitter.com/intent/tweet?via=UA_Universidad&text=PLA PER A L'OBTENCIÓ DE LA CAPACITACIÓ DOCENT EN VALENCIÀ DELS ESTUDIANTS DE LA UNIVERSITAT D'ALACANT&url=https://www.boua.ua.es/va/acuerdo/1546)

**Títol:** PLA PER A L'OBTENCIÓ DE LA CAPACITACIÓ DOCENT EN VALENCIÀ DELS ESTUDIANTS DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 30 de juny de 2010

PLA PER A L’OBTENCIÓ DE LA CAPACITACIÓ DOCENT EN VALENCIÀ DELS ESTUDIANTS DE LA UNIVERSITAT D’ALACANT

El professorat que treballa a la Comunitat Valenciana ha d’estar capacitat per a exercir la docència en la llengua pròpia d’aquesta Comunitat (Llei 4/1983, de 23 de novembre, d’Ús i Ensenyament del Valencià, art. 23). L’Ordre de 24 de maig de 1995 (1438, DOGV núm. 2530, 15/6/95) regula l’obtenció del Certificat de Capacitació i el Diploma de Mestre de Valencià dins dels estudis conduents a l’obtenció de les diferents titulacions universitàries. L’Ordre de 5 d’octubre de 2009 (DOCV núm. 6132, 28/10/2009) regula el Pla de Formació Lingüisticotècnica en Llengües del Professorat no Universitari i l’obtenció de les titulacions administratives necessàries per a l’ús vehicular de les llengües en tots els nivells d’ensenyament no universitari. El Consell de Govern de la Universitat d’Alacant, en la sessió de 25 de febrer de 2010, va aprovar les Instruccions per a l’acreditació de competències en valencià dels alumnes de la Universitat d’Alacant.

La Universitat d’Alacant ha de facilitar que tots els estudiants que pensen dedicar-se a l’ensenyament acaben els seus estudis amb la formació lingüística bàsica requerida pel sistema educatiu valencià i, per tant, que estiguen capacitats per a entrar directament al mercat laboral.

Per a fer-ho possible, la Universitat d’Alacant aprova aquest pla per a l’obtenció del Certificat de Capacitació per a l’Ensenyament en Valencià i el Diploma de Mestre de Valencià, que actualitza el Pla aprovat per la Junta de Govern el 10 de juliol de 2001.

El pla consta de diversos itineraris d’assignatures de llengua catalana o impartides en valencià (annex I) per a les diferents titulacions. Els estudiants podran assolir l’acreditació acadèmica corresponent si aproven els crèdits previstos en els itineraris, bé mentre cursen el grau, bé complementant els crèdits del grau amb crèdits del Màster de Formació del Professorat de Secundària Obligatòria i Batxillerat, Formació Professional i Ensenyament d’Idiomes, o bé per altres vies que la Universitat puga acordar.

A més d’aquests itineraris per als estudiants, la normativa vigent habilita altres vies perquè els graduats (i llicenciats o diplomats) puguen aconseguir la Capacitació, bé superant el Curs de Postgrau de Formació per a la Capacitació Docent en Valencià del Departament de Filologia Catalana, bé fent els cursos del Pla de Formació Lingüisticotècnica en Llengües del Professorat no Universitari si estan treballant en l’ensenyament públic o en l’ensenyament privat concertat.

DISPOSICIÓ TRANSITÒRIA

Aquest Pla per a l’obtenció de la Capacitació Docent en Valencià substituirà, en els graus implantats per la Universitat d’Alacant el curs 2010-2011, el «Pla per a l’obtenció de la Capacitació Lingüística per als alumnes de la Universitat d’Alacant», aprovat per la Junta de Govern de la Universitat d’Alacant el 10 de juliol de 2001.

Per a l’alumnat de les diferents diplomatures i llicenciatures anteriors al graus implantats en el curs 2010-2011, continuarà sent d’aplicació el que preveu el citat «Pla per a l’obtenció de la Capacitació Lingüística per als alumnes de la Universitat d’Alacant», aprovat per la Junta de Govern de la Universitat d’Alacant el 10 de juliol de 2001. No obstant això, durant la transició d’un pla a l’altre, aquest alumnat també podrà acollir-se, des del curs 2010-2011, a les possibilitats que recull l’annex II.

Annex I

ITINERARIS PER A L’ACREDITACIÓ DEL CERTIFICAT DE CAPACITACIÓ I EL DIPLOMA DE MESTRE EN VALENCIÀ DELS ALUMNES DELS GRAUS I DEL MÀSTER DE FORMACIÓ DEL PROFESSORAT

0. ASSIGNATURES COMPUTABLES

Tots els criteris i requisits regulats en aquests Itineraris per a l’Acreditació del Certificat de Capacitació i el Diploma de Mestre en Valencià s’han d’entendre referits a assignatures avaluadessatisfactòriament (amb una nota igual o superior a 5 punts). No seran computades, en conseqüència, les assignatures superades per la via de l’anomenat «aprovat per compensació».

1. GRAU DE FILOLOGIA CATALANA

Es facilitarà un certificat acadèmic que dóna dret a l’obtenció del Certificat de Capacitació i el Diploma de Mestre de Valencià a tots els graduats en Filologia Catalana, atés que durant el Grau han acomplert i superat els requisits que estipula l’Ordre.

2. GRAU EN MESTRE D’EDUCACIÓ INFANTIL

Per a obtenir el Certificat de Capacitació (30 crèdits) o el Diploma de Mestre de Valencià (40 crèdits) els titulats en el Grau de Mestre d’Educació Infantil han d’haver aprovat:

2.1 Necessàriament, les assignatures obligatòries Habilitats Comunicatives i Lectoescriptura en Català (9 crèdits) i Llengua Catalana per a l’Educació Infantil (6 crèdits), i les assignatures optatives Taller d’Expressió Oral i Lectoescriptura en Català (6 crèdits) i Taller d’Animació Lectora i Biblioteca Escolar (en Català) (6 crèdits) [27 crèdits]

2.2 Els crèdits restants es poden obtenir amb qualsevol de les possibilitats següents:

a) Cursant qualsevol altra assignatura del Departament de Filologia Catalana (amb el benentés que no es poden triar assignatures d’altres titulacions que tinguen un contingut equivalent a les ja cursades)

b) Per la participació en activitats universitàries culturals, explícitament reconegudes per a aquest Pla pel Departament de Filologia Catalana o l’Institut Interuniversitari de Filologia Valenciana. Per al Certificat de Capacitació només s’admeten un màxim de 2 crèdits obtinguts per aquest procediment; i per al Diploma de Mestre, un màxim de 4.

c) Cursant qualsevol assignatura del grau, la docència de la qual siga en valencià. A efectes d’obtenir crèdits per a la titulació en valencià, per cada 9 crèdits d’aquestes assignatures se’n comptabilitza 1, de crèdit, en aquest Pla. Per aquest apartat no es poden obtenir més de 6 crèdits.

d) Cursant en valencià el Pràcticum del Grau de Mestre Infantil, que comptarà un total de 7 crèdits als efectes d’aquest Pla

3. GRAU EN MESTRE D’EDUCACIÓ PRIMÀRIA

Per a obtenir el Certificat de Capacitació (30 crèdits) o el Diploma de Mestre de Valencià (40 crèdits) els titulats en el Grau de Mestre d’Educació Infantil han d’haver aprovat:

3.1 Necessàriament, les assignatures obligatòries Llengua Catalana per a l’Educació Primària (6 crèdits), Didàctica de la Llengua Catalana per a l’Educació Primària (6 crèdits) i Llengua Catalana i Planificació Lingüística a l’Escola (6 crèdits); i una de les dues assignatures optatives Taller de Literatura Catalana Popular (6 crèdits) o Taller de Literatura Infantil i Juvenil Catalana i Animació Lectora (6 crèdits) [24 crèdits]

3.2 Els crèdits restants es poden obtenir amb qualsevol de les possibilitats següents:

a) Cursant l’altra assignatura optativa: Taller de Literatura Catalana Popular (6 crèdits) o Taller de Literatura Infantil i Juvenil Catalana i Animació Lectora (6 crèdits)

b) Cursant qualsevol altra assignatura del Departament de Filologia Catalana (amb el benentés que no es poden triar assignatures d’altres titulacions que tinguen un contingut equivalent a les ja cursades)

c) Per la participació en activitats universitàries culturals, explícitament reconegudes pel Departament de Filologia Catalana o l’Institut Interuniversitari de Filologia Valenciana per a aquest Pla. Per al Certificat de Capacitació només s’admeten un màxim de 2 crèdits obtinguts per aquest procediment; i per al Diploma de Mestre, un màxim de 4.

d) Cursant qualsevol assignatura del grau, la docència de la qual siga en valencià. A efectes d’obtenir crèdits per a la titulació en valencià, per cada 9 crèdits d’aquestes assignatures se’n comptabilitzarà 1, de crèdit, en aquest Pla. Per aquest apartat no es poden obtenir més de 6 crèdits.

e) Cursant en valencià el Pràcticum del Grau de Mestre Infantil, que comptarà un total de 7 crèdits als efectes d’aquest Pla

4. GRAU EN CIÈNCIES DE L’ACTIVITAT FÍSICA I DE L’ESPORT

Per a obtenir el certificat acadèmic corresponent al Certificat de Capacitació Docent per a l’ensenyament en valencià els graduats en Ciències de l’Activitat Física i de l’Esport han d’aprovar un mínim de 24 crèdits, d’acord amb l’itinerari següent:

4.1 Cursant, necessàriament, les assignatures Llengua Catalana per a les Ciències de l’Activitat Física i l’Esport (6 crèdits), Llengua Catalana Professionalitzant I (6 crèdits) i Pràcticum 1b i la corresponent versió del Treball Final B en el Màster Universitari de Professorat d’Educació Secundària (6 crèdits)

4.2 Els 6 crèdits restants es poden obtenir amb qualsevol de les dues possibilitats següents:

4.2.1 Cursant l’assignatura Llengua Catalana Professionalitzant II (6 crèdits). L’alumnat que curse aquesta opció 4.2.1 acredita un nivell C1 de competències en valencià, per la qual cosa se’n certifica el «domini suficient, oral i escrit, en valencià» a què es refereix l’Ordre de 24 de maig de 1995.

4.2.2 Per la participació en activitats universitàries culturals, explícitament reconegudes per a aquest Pla pel Departament de Filologia Catalana o l’Institut Interuniversitari de Filologia Valenciana (només s’admeten un màxim de 2 crèdits obtinguts per aquest procediment); i cursant qualsevol assignatura del grau, la docència de la qual siga vehiculada i avaluada en valencià. A efectes d’obtenir crèdits per a la titulació en valencià, per cada 9 crèdits d’aquestes assignatures se’n comptabilitzarà 1, de crèdit, en aquest Pla. L’alumnat que curse aquesta opció 4.2.2, podrà accedir a una prova de nivell C1, on haurà d’acreditar el «domini suficient, oral i escrit, en valencià» a què es refereix la citada Ordre de 24 de maig de 1995.

5. GRAUS EN LLENGUA I LITERATURES ESPANYOLES, ESTUDIS ANGLESOS, ESTUDIS FRANCESOS I FILOLOGIA ÀRAB

L’alumnat d’aquests graus que complete el Mínor en Filologia Catalana podrà obtenir un certificat acadèmic que li dóna dret a obtenir el Certificat de Capacitació. Per a obtenir el Diploma de Mestre, en canvi, ha de cursar els crèdits necessaris per a completar, a més del grau propi, el de Filologia Catalana.

6. TRADUCCIÓ I INTERPRETACIÓ

L’alumnat de Traducció i Interpretació que curse 18 crèdits vinculats a l’àrea de Filologia Catalana dins la matèria «Llengua Materna» (entre les assignatures Llengua Catalana per a la Traducció I, Iniciació a la Llengua Catalana I, Llengua Catalana per a la Traducció II, Iniciació a la Llengua Catalana II, Traducció General Espanyol-Català i Català Oral) i també les assignatures Traducció de Textos Especialitzats Espanyol-Català (6 crèdits) i Traducció Literària Espanyol-Català (6 crèdits), podrà obtenir el Certificat de Capacitació sempre que curse l’assignatura Pràcticum 1b en el Màster Universitari de Professorat d’Educació Secundària.

Si de més a més cursa la versió referida al català de les assignatures Traducció General Directa B-A (I), Traducció General Directa B-A (II) i Traducció General Inversa A-B -amb la responsabilitat docent del Departament de Filologia Catalana-, pot obtenir el Diploma de Mestre de Valencià.

7. HUMANITATS

Per a acreditar el Certificat de Capacitació, els graduats d’Humanitats han de cursar l’assignatura Pràcticum 1b en el Màster Universitari de Professorat d’Educació Secundària, a més d’un mínim de 24 crèdits d’acord amb l’itinerari següent:

7.1 Necessàriament, cursant les assignatures Taller d’Expressió Oral i Escrita en Català (6 crèdits) i Pràctica de la Normativa Catalana (6 crèdits)

7.2 Els 12 crèdits restants es poden cursar amb qualsevol de les possibilitats següents:

a) Introducció a la Literatura Catalana Medieval (6 crèdits)

b) Literatura Catalana Actual (6 crèdits)

c) Teoria i Pràctica de la Literatura Comparada: Literatura Catalana (6 crèdits)

d) Literatura Catalana: Difusió Cultural (6 crèdits)

8. PUBLICITAT I RELACIONS PÚBLIQUES

Per a obtenir el Certificat de Capacitació Docent els graduats en Publicitat i Relacions Públiques han d’aprovar un mínim de 24 crèdits, d’acord amb l’itinerari següent:

8.1 Necessàriament, cursant l’assignatura Pràcticum 1b i el Treball Final B en el Màster Universitari de Professorat d’Educació Secundària (6 crèdits), així com també l’assignatura Llengua Catalana Professionalitzant I (6 crèdits) i la versió referida al català de l’assignatura Elaboració de Textos Publicitaris, vinculada a l’àrea de Filologia Catalana (6 crèdits)

8.2 Els 6 crèdits restants es poden obtenir amb qualsevol de les dues possibilitats següents:

8.2.1 Cursant l’assignatura Llengua Catalana Professionalitzant II (6 crèdits). L’alumnat que curse aquesta opció 8.2.1 acredita un nivell C1 de competències en valencià, per la qual cosa se’n certifica el «domini suficient, oral i escrit, en valencià» a què es refereix l’Ordre de 24 de maig de 1995.

8.2.2 Per la participació en activitats universitàries culturals, explícitament reconegudes per a aquest Pla pel Departament de Filologia Catalana o l’Institut Interuniversitari de Filologia Valenciana (només s’admeten un màxim de 2 crèdits obtinguts per aquest procediment); i cursant qualsevol assignatura del grau, la docència de la qual siga vehiculada i avaluada en valencià. A efectes d’obtenir crèdits per a la Capacitació Docent en valencià, per cada 9 crèdits d’aquestes assignatures se’n comptabilitzarà 1, de crèdit, en aquest Pla. L’alumnat que curse aquesta opció 8.2.2, podrà accedir a una prova de nivell C1, on haurà d’acreditar el «domini suficient, oral i escrit, en valencià» a què es refereix la citada Ordre de 24 de maig de 1995.

9. GRADUATS EN QUALSEVOL ALTRA TITULACIÓ

Per a obtenir el Certificat de Capacitació cal haver aprovat un mínim de 24 crèdits:

9.1 Necessàriament, cursant l’assignatura Pràcticum 1b i la versió del Treball Final B en el Màster Universitari de Professorat d’Educació Secundària (6 crèdits), així com també les assignatures Llengua Catalana Professionalitzant I (6 crèdits) i Llengua Catalana i Comunicació Científica (6 crèdits)

9.2 Els 6 crèdits restants es poden obtenir amb qualsevol de les dues possibilitats següents:

9.2.1 Cursant l’assignatura Llengua Catalana Professionalitzant II (6 crèdits). L’alumnat que curse aquesta opció 9.2.1 acredita un nivell C1 de competències en valencià, per la qual cosa se’n certifica el «domini suficient, oral i escrit, en valencià» a què es refereix l’Ordre de 24 de maig de 1995.

9.2.2 Per la participació en activitats universitàries culturals, explícitament reconegudes per a aquest Pla pel Departament de Filologia Catalana o l’Institut Interuniversitari de Filologia Valenciana (només s’admeten un màxim de 2 crèdits obtinguts per aquest procediment); i cursant qualsevol assignatura del grau, la docència de la qual siga vehiculada i avaluada en valencià. A efectes d’obtenir crèdits per a la Capacitació Docent en valencià, per cada 9 crèdits d’aquestes assignatures se’n comptabilitzarà 1, de crèdit, en aquest Pla. L’alumnat que curse aquesta opció 9.2.2, podrà accedir a una prova de nivell C1, on haurà d’acreditar el «domini suficient, oral i escrit, en valencià» a què es refereix la citada Ordre de 24 de maig de 1995.

10. MÀSTER OFICIAL EN PROFESSORAT D’EDUCACIÓ SECUNDÀRIA

Els llicenciats o graduats que completen el Màster Oficial en Professorat d’Educació Secundària per l’especialitat de Llengua Catalana (Valencià) i la seua Literatura -i que, en conseqüència, també n’han complit els requisits d’accés a aquesta especialitat- poden obtenir el Diploma de Mestre de Valencià.

Annex II: ALUMNES DE LES LLICENCIATURES I DIPLOMATURES EN PROCÉS D’EXTINCIÓ

1. LLICENCIATS EN TRADUCCIÓ I INTERPRETACIÓ

Poden revalidar el Certificat de Capacitació Docent aprovant un mínim de 30 crèdits, distribuïts en les assignatures següents, segons el Pla d’Estudis del 2000:

A) Assignatures incloses com a troncals o obligatòries dins el pla d’estudis de Traducció i Interpretació (2000):

- Català I [8116] o Llengua Catalana I [8118] o Iniciació al Català I [8207] (8 crèdits)

- Llengua Catalana II [8130] o Iniciació al Català II [8208] (8 crèdits)

-Traducció General Espanyol-Català (8119) (10,5 crèdits) o Traducció Específica Espanyol-Català (8131) (10 crèdits)

B) Assignatura Didàctica de la Llengua i la Literatura (Valencià) I [8650] (6 crèdits)

C) Assignatura Pràcticum 1b en el Màster Universitari de Professorat d’Educació Secundària, amb la corresponent versió del Treball Final B (6 crèdits)

2. LLICENCIATS EN FILOLOGIES DIVERSES (ESPANYOLA, FRANCESA, ANGLESA, ÀRAB)

Si volen aconseguir el certificat acadèmic corresponent al Certificat de Capacitació per a l’Ensenyament en Valencià, han d’aprovar un mínim de 30 crèdits, distribuïts en les assignatures següents, segons el Pla d’Estudis de Filologia del 2000:

A) - Llengua Catalana [8605] (12 crèdits)

 - Didàctica de la Llengua i la Literatura (Valencià ) I [8650] (6 crèdits)

B) La resta de crèdits, de les següents:

- Pràcticum 1b en el Màster Universitari de Professorat d’Educació Secundària, amb la corresponent versió del Treball Final B (6 crèdits)

- Elocució i Ortoèpia Catalanes (8659) (6 c)

- Literatura Catalana II [8604] (12 crèdits)

- Literatura Catalana [8603] (12 crèdits)

- Semàntica i Lexicologia Catalanes [8607] (6 crèdits)

- Literatura Catalana Contemporània I [8608] (6 crèdits)

- Fonologia i Morfologia Catalanes [8609] (6 crèdits)

- Literatura Catalana Medieval I [8610] (6 crèdits)

- Literatura Catalana Moderna I [8611] (6 crèdits)

- Comentari de Textos Catalans 8613] (6 crèdits)

- Sintaxi Catalana I [8614] (6 crèdits)

- Literatura Catalana Medieval II [8616] (6 crèdits)

- Literatura Catalana Medieval III [8617] (6 crèdits)

- Literatura Catalana Contemporània II [8618] (6 crèdits)

- Literatura Catalana Contemporània III [8620] (6 crèdits)

- Terminologia Catalana [8624] (6 crèdits)

- Sociolingüística Catalana I [8627] (6 crèdits)

- Traducció General Espanyol-Català [8629] (6 crèdits)

- Literatura Catalana Popular I [8645] (6 crèdits)

C) Opcionalment, l’alumnat es pot matricular en una prova de nivell C1 per a acreditar la competència suficient en català. Aquesta prova es computa en l’itinerari amb un valor equivalent a 6 crèdits

3. LLICENCIATS EN HUMANITATS

Per a aconseguir el Certificat de Capacitació han de fer un mínim de 30 crèdits, distribuïts en les assignatures següents, segons el Pla d’Estudis de 1996:

A) Assignatures incloses com a troncals o obligatòries dins el pla d'estudis d'Humanitats:

- Llengua Catalana [3253] (6c)

- Literatura Catalana [3264] (6c)

- Sociolingüística Catalana [3280] (4'5c)

- Literatura Catalana Comparada [3281] (4'5c)

B) Assignatura inclosa com a optativa dins el pla d'estudis de Filologia Catalana:

- Didàctica de la Llengua i la Literatura (Valencià ) I [8650] (6 crèdits)

C) Pràcticum 1b en el Màster Universitari de Professorat d’Educació Secundària, amb la corresponent versió del Treball Final B (6 crèdits)

4. LLICENCIATS I DIPLOMATS EN QUALSEVOL ALTRA MATÈRIA

Poden aconseguir el certificat acadèmic corresponent al Certificat de Capacitació si han aprovat un mínim de 24 crèdits, distribuïts en les assignatures següents:

A) Les assignatures Llengua Catalana Professionalitzant I i Llengua Catalana Professionalitzant II

B) L’assignatura Pràcticum 1b en el Màster Universitari de Professorat d’Educació Secundària, amb la corresponent versió del Treball Final B (6 crèdits)

C) L’assignatura Llengua Catalana i Comunicació Científica (6 crèdits) o una assignatura de Llenguatge d’especialitat (6 crèdits), entre les següents:

- Ciències Jurídiques [8675]

- Ciències Socials i Humanes [8676]

- Ciències Experimentals i Disciplines Cientificotècniques [8677]

- Ciències Econòmiques [8678]

- Ciències de la Vida [8679]

Alternativament, es poden computar crèdits per docència en valencià, tenint en compte que per cada 9 crèdits d’aquestes assignatures se’n comptabilitzarà 1, de crèdit, en aquest Pla, fins un màxim de 6.

En qualsevol cas l’alumnat ha d’acreditar un nivell C1 de competències en català.





[Carretera Sant Vicent del Raspeig s/n  
03879 Sant Vicent del Raspeig - Alacant  
 Tel. 30 645 8558 - Fax 74 719 3141](https://www.google.es/maps/@16.959082,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12791&trk=tyah&trkInfo=tarId%3A1088337083884%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)